
56                                                                  DR 30.7.2018                                                       

 
Tuan Fong Kui Lun [Bukit Bintang]: Saya memahami kerajaan menyokong 

menggunakan e-hailing tetapi masih tidak kemas dan lengkap kerana pemandu kenderaan 
e-hailing tidak perlu didaftarkan sebagai pemandu seperti pemandu teksi yang lain. Kerajaan 
hendaklah mengubahkan peraturan untuk mengiktiraf mereka supaya bertanggungjawab 
dalam memberikan perkhidmatan. Kini terdapat banyak kes dilaporkan mengenai pemandu 
e-hailing yang tidak bertanggungjawab berlaku.   

Dengan ini, saya mengucapkan terima kasih kepada Tuan Yang di-Pertua, memberi 
peluang kepada saya pada petang ini, saya menyokong. Terima kasih. 

■1550 

 Timbalan Yang di-Pertua [Tuan Nga Kor Ming]: Terima kasih Yang Berhormat 
Bukit Bintang.  

Saya sekarang menjemput wakil dari negeri Sabah, Yang Berhormat Kimanis. 
Dipersilakan.  

 

15.50 ptg. 

 Dato’ Sri Anifah bin Haji Aman [Kimanis]: Bismillahi Rahmani Rahim. 
Assalamualaikum warahmatullahi wabarakatuh dan salam sejahtera.  

Tuan Yang di-Pertua, saya ingin mengambil kesempatan ini untuk merafak sembah 
dan menjunjung kasih ke atas Titah Seri Paduka Baginda Yang di-Pertuan Agong ke-15, 
Sultan Muhammad V sewaktu Majlis Pembukaan Parlimen Ke-14 pada hari Selasa, 17 Julai 
2018 yang lalu dan saya bersyukur kerana diberi peluang untuk turut serta dalam perbahasan 
Usul Menjunjung Kasih Titah Diraja Tuanku pada hari ini. Saya juga ingin mengucapkan 
tahniah kepada Yang Berhormat Dato’ atas pelantikan sebagai Tuan Yang di-Pertua Dewan 
Rakyat serta syabas kepada semua Ahli-ahli Yang Berhormat kerana berjaya dipilih sebagai 
Ahli Dewan Rakyat.  

 Tuan Yang di-Pertua, saya ingin memulakan ucapan saya kepada isu Perjanjian 
Malaysia 1963 atau MA63 dengan izin. Sebagaimana yang kita sedia maklum, khususnya 
bagi rakyat di negeri Sabah dan Sarawak bahawa pada masa ini isu mengenai Perjanjian 
Malaysia 1963 atau MA63 hangat diperkatakan dan sebagai wakil dari Sabah, negeri di 
bawah bayu, MA63 adalah dokumen dan dasar penting untuk orang Sabah dan Sarawak 
yang perlu dihormati dan dilaksanakan. Ini kerana MA63 merupakan satu perjanjian atau 
dengan izin international treaty yang didaftar dengan Pertubuhan Bangsa-bangsa Bersatu 
dan diiktiraf di bawah Vienna Convention on the Law of Treaties 1969.  

 MA63 sebagai satu perjanjian antarabangsa, tidak boleh dipinda atau diubahsuai 
tanpa persetujuan semua pihak penandatangannya yang termasuk kerajaan British dan 
Singapura dan harus dilaksanakan dengan sepenuh mengikut surat, niat dan semangatnya. 
Sehubungan dengan itu, saya juga ingin mendapat kepastian dari Yang Amat Berhormat 
Perdana Menteri bahawa di dalam Manifesto Pakatan Harapan yang dikatakan akan 
dilaksanakan dalam tempoh 100 hari, apakah langkah-langkah yang akan diambil dan bilakah 
status Sabah dan Sarawak sebagai rakan kongsi sama taraf dengan Malaya akan 
dikembalikan.  

Tuan Yang di-Pertua, kerajaan sebelum ini telah menubuhkan Jawatankuasa 
Kabinet untuk membincang dan melaksanakan pembayaran peruntukan kewangan dan hasil 
seperti termaktub dalam Perlembagaan Persekutuan serta penurunan kuasa atau devolution 
of powers, dengan izin, dan autonomi kepada Sabah dan Sarawak. Untuk Sarawak, mantan 
Yang Amat Berhormat Perdana Menteri telah bersetuju 13 bidang kuasa yang dipersetujui 
diturunkan kepada negeri Sarawak.  

 Akan tetapi akibat penurunan Kerajaan Persekutuan selepas PRU 14, pembayaran 
peruntukan kewangan dan hasil tersebut serta penurunan kuasa tidak boleh dilaksanakan 
lagi. Seperti yang termaktub dalam Perlembagaan Persekutuan, Sabah berhak menerima 
pemberian khas atau special grant dan hasil kewangan tambahan seperti berikut:  

 

 



Tuan Fong Kui Lun [Bukit Bintang]: Saya memahami kerajaan menyokong menggunakan e-hailing tetapi masih tidak kemas dan lengkap kerana pemandu kenderaan e-hailing tidak perlu didaftarkan sebagai pemandu seperti pemandu teksi yang lain. Kerajaan hendaklah mengubahkan peraturan untuk mengiktiraf mereka supaya bertanggungjawab dalam memberikan perkhidmatan. Kini terdapat banyak kes dilaporkan mengenai pemandu e-hailing yang tidak bertanggungjawab berlaku. Dengan ini, saya mengucapkan terima kasih kepada Tuan Yang di-Pertua, memberi peluang kepada saya pada petang ini, saya menyokong. Terima kasih. #1550 Timbalan Yang di-Pertua [Tuan Nga Kor Ming]: Terima kasih Yang Berhormat Bukit Bintang. Saya sekarang menjemput wakil dari negeri Sabah, Yang Berhormat Kimanis. Dipersilakan. 15.50 ptg. Dato' Sri Anifah bin Haji Aman [Kimanis]: Bismillahi Rahmani Rahim. Assalamualaikum warahmatullahi wabarakatuh dan salam sejahtera. Tuan Yang di-Pertua, saya ingin mengambil kesempatan ini untuk merafak sembah dan menjunjung kasih ke atas Titah Seri Paduka Baginda Yang di-Pertuan Agong ke-15, Sultan Muhammad V sewaktu Majlis Pembukaan Parlimen Ke-14 pada hari Selasa, 17 Julai 2018 yang lalu dan saya bersyukur kerana diberi peluang untuk turut serta dalam perbahasan Usul Menjunjung Kasih Titah Diraja Tuanku pada hari ini. Saya juga ingin mengucapkan tahniah kepada Yang Berhormat Dato' atas pelantikan sebagai Tuan Yang di-Pertua Dewan Rakyat serta syabas kepada semua Ahli-ahli Yang Berhormat kerana berjaya dipilih sebagai Ahli Dewan Rakyat. Tuan Yang di-Pertua, saya ingin memulakan ucapan saya kepada isu Perjanjian Malaysia 1963 atau MA63 dengan izin. Sebagaimana yang kita sedia maklum, khususnya bagi rakyat di negeri Sabah dan Sarawak bahawa pada masa ini isu mengenai Perjanjian Malaysia 1963 atau MA63 hangat diperkatakan dan sebagai wakil dari Sabah, negeri di bawah bayu, MA63 adalah dokumen dan dasar penting untuk orang Sabah dan Sarawak yang perlu dihormati dan dilaksanakan. Ini kerana MA63 merupakan satu perjanjian atau dengan izin international treaty yang didaftar dengan Pertubuhan Bangsa-bangsa Bersatu dan diiktiraf di bawah Vienna Convention on the Law of Treaties 1969. MA63 sebagai satu perjanjian antarabangsa, tidak boleh dipinda atau diubahsuai tanpa persetujuan semua pihak penandatangannya yang termasuk kerajaan British dan Singapura dan harus dilaksanakan dengan sepenuh mengikut surat, niat dan semangatnya. Sehubungan dengan itu, saya juga ingin mendapat kepastian dari Yang Amat Berhormat Perdana Menteri bahawa di dalam Manifesto Pakatan Harapan yang dikatakan akan dilaksanakan dalam tempoh 100 hari, apakah langkah-langkah yang akan diambil dan bilakah status Sabah dan Sarawak sebagai rakan kongsi sama taraf dengan Malaya akan dikembalikan. Tuan Yang di-Pertua, kerajaan sebelum ini telah menubuhkan Jawatankuasa Kabinet untuk membincang dan melaksanakan pembayaran peruntukan kewangan dan hasil seperti termaktub dalam Perlembagaan Persekutuan serta penurunan kuasa atau devolution of powers, dengan izin, dan autonomi kepada Sabah dan Sarawak. Untuk Sarawak, mantan Yang Amat Berhormat Perdana Menteri telah bersetuju 13 bidang kuasa yang dipersetujui diturunkan kepada negeri Sarawak. Akan tetapi akibat penurunan Kerajaan Persekutuan selepas PRU 14, pembayaran peruntukan kewangan dan hasil tersebut serta penurunan kuasa tidak boleh dilaksanakan lagi. Seperti yang termaktub dalam Perlembagaan Persekutuan, Sabah berhak menerima pemberian khas atau special grant dan hasil kewangan tambahan seperti berikut: